L 135/84
HU
Az Európai Unió Hivatalos Lapja
2023.5.23.
6.4.
A mentorokra és a vizsgáztatókra vonatkozó követelmények A mentorok és a vizsgáztatók az alábbi képesítéssel rendelkező karbantartó személyek lehetnek: i.
Mentor: –
rendelkezik az e melléklettel összhangban kiállított, érvényes légijármű-karbantartói engedéllyel, vagy a II. melléklet (145. rész) IV. függelékével összhangban az ICAO 1. mellékletének teljes mértékben megfelelő, érvényes légijármű-karbantartói engedéllyel, amely elfogadható az illetékes hatóság számára;
–
legalább egy éve rendelkezik olyan kategóriájú légijármű-karbantartói engedéllyel, amely tekintetében a munkahelyi képzés során mentorként működik közre, és a légijármű-karbantartói engedély az adott légi járműre vonatkozó jogosultságok gyakorlásához megfelelő típusminő­ sítéssel van ellátva;
–
rendelkezik a szükséges üzembehelyezési vagy ellenjegyzési jogosultságokkal a munkahelyi képzésnek otthon adó karbantartó szervezetnél;
–
rendelkezik más személyek képzése terén szerzett tapasztalattal (például tanulószerződéses gyakorlati oktatóként, a IV. melléklet (147. rész) szerinti oktatóként, részt vett oktatói képzési tanfolyamokon vagy rendelkezik bármely más hasonló nemzeti képesítéssel, illetve az illetékes hatóság számára elfogadható, megfelelő képzésben részesült).
ii.
A végső értékelést végző vizsgáztató: –
rendelkezik az e melléklettel összhangban kiállított, érvényes légijármű-karbantartói engedéllyel, vagy a II. melléklet (145. rész) IV. függelékével összhangban az ICAO 1. mellékletének teljes mértékben megfelelő, érvényes légijármű-karbantartói engedéllyel, amely elfogadható az illetékes hatóság számára;
–
legalább 3 éve rendelkezik olyan kategóriájú légijármű-karbantartói engedéllyel, amely tekintetében a munkahelyi képzés elvégzése értékelésre kerül, és a légijármű-karbantartói engedély azzal megegyező vagy hasonló típusminősítéssel van ellátva;
–
rendelkezik más személyek értékelése terén szerzett tapasztalattal és/vagy részesült ilyen képzésben (például tanulószerződéses gyakorlati oktatóként, a IV. melléklet (147. rész) szerinti vizsgáztatóként, részt vett oktatói képzési tanfolyamokon vagy rendelkezik bármely más hasonló nemzeti képesítéssel, illetve az illetékes hatóság számára elfogadható, megfelelő képzésben részesült);
–
a munkahelyi képzés során nem volt a jelölt mentora; ha az értékelő részt vett a munkahelyi képzés lebonyolításában, független megfigyelőnek kell jelen lennie a munkahelyi képzés értékelése során.
6.5.
A munkahelyi képzésre vonatkozó dokumentáció és nyilvántartások A munkahelyi képzés megfelelő teljesítését a végső értékelő jelentés és a munkahelyi képzési napló igazolja a kérelmező számára.
A munkahelyi képzésre vonatkozó dokumentációt az e melléklet B. szakaszának B. alrészében meghatározottak szerint át kell adni az illetékes hatóságnak az engedély kiadása vagy módosítása iránti kérelem alátámasztására.
A munkahelyi képzésre vonatkozó dokumentáció nyilvántartását annak a karbantartó szervezetnek kell vezetnie, ahol a munkahelyi képzésre sor került, a karbantartó szervezet tekintetében illetékes hatósággal egyeztetett eljárásoknak megfelelően.”; 22.
A IV. függelék helyébe a következő lép: „IV. függelék
A III. melléklet (66. rész) szerinti légijármű-karbantartói engedély kiterjesztéséhez szükséges szakmai tapasztalat és alapismereti modulok vagy részleges modulok „A.
A tapasztalattal kapcsolatos követelmények Az alábbi A. táblázat azokat a szakmai tapasztalatra vonatkozó követelményeket mutatja hónapokban, amelyek egy, a III. melléklettel (66. rész) összhangban megadott engedély új kategóriára vagy alkategóriára történő kiterjesztéséhez szükségesek.
A szakmai tapasztalatra vonatkozó követelmények 50 %-kal csökkenthetők, ha a kérelmező elvégezte a 147. rész szerint jóváhagyott, az adott alkategória szempontjából releváns alaptanfolyamot.